Vil du være den nye arbejdsmiljørepræsentant?

Vi skal have valgt \_\_\_\_ arbejdsmiljørepræsentant(er) for en periode på 2 år (I kan aftale op til 4 år).

Den ene arbejdsmiljørepræsentant skal dække

\_\_\_\_\_\_\_\_\_\_\_\_\_\_\_\_\_ (afdelingen(er)/område/fagruppe/funktioner), den anden skal dække

\_\_\_\_\_\_\_\_\_\_\_\_\_\_\_\_\_ (afdelingen(er)/område/fagruppe / funktioner), den tredje skal dække

\_\_\_\_\_\_\_\_\_\_\_\_\_\_\_\_\_ etc.

Som arbejdsmiljørepræsentant skal du, sammen med en udpeget repræsentant fra ledelsen, være med til at sikre, at vi har et godt arbejdsmiljø. Det gælder både det fysiske- og psykiske arbejdsmiljø.

Arbejdsmiljørepræsentantens vigtigste kompetencer er:

* Engagement og nysgerrighed efter at sikre et godt arbejdsmiljø
* God til at samarbejde med sine kolleger, både medarbejdere og ledere
* Lyst til ny viden
* Lyst til at give viden, råd og vejledning videre til kolleger

Du får den nødvendige tid til at udføre arbejdsmiljøopgaver inden for den normale arbejdstid. Som arbejdsmiljørepræsentant skal du gennemføre en tre dages uddannelse om arbejdsmiljø. Derudover bliver du årligt tilbudt supplerende uddannelse.

Som arbejdsmiljørepræsentant nyder du samme beskyttelse, som en tillidsrepræsentant.

Alle ansatte kan stille op til valg. Dog ikke arbejdsledere, virksomhedsledere og arbejdsgiveren. Som tommelfingerregel er det reglerne for valg af tillidsrepræsentant på det pågældende overenskomstområde som gælder. Overenskomsten kan stille krav til fx anciennitet og kvalifikationer.

Er du interesseret i at stille op til valg, så kontakt \_\_\_\_\_\_\_\_\_\_\_\_\_\_\_\_\_\_\_\_\_ senest den \_\_\_\_\_ på

tlf.\_\_\_\_\_\_\_\_\_\_\_ eller mail \_\_\_\_\_\_\_\_\_\_\_\_\_\_\_\_\_\_\_. Hvis du har spørgsmål, kan du stille dem til

 \_\_\_\_\_\_\_\_\_\_\_\_\_\_\_\_\_\_.

Hvis flere kandidater, end vi har brug for, stiller op, bliver der afholdt ordinært valg. Kandidaterne, som får flest stemmer af dem, de skal repræsentere, bliver valgt.

Er der opstillet netop det antal kandidater, som vi har brug for, vil de blive valgt ved fredsvalg. Det betyder at kandidaterne er valgt, hvis kollegerne ikke gør indsigelser, efter at det er blevet udmeldt, hvem der er stillet op.

Valget foregår i lokale \_\_\_\_\_\_\_\_\_\_\_ eller ved mailafstemning.